ທ່ານນາຍົກລັດຖະມົນຕີ ຫງວ໋ຽນຊົນ ຟຸ໋ກ ແລະ ປະທານາທິບໍດີ ຟີລິປິນ Rodrigo Roa Duterte.(ພາບ:chinhpu.vn)
ພ້ອມກັນນັ້ນປະສານສົມທົບຢ່າງແໜ້ນແຟ້ນ ເພື່ອຜັນຂະຫຍາຍ ບັນດາກົນໄກ ການຮ່ວມມືທີ່ສຳຄັນ ລະຫວ່າງສອງປະເທດ, ໂດຍສະເພາະແມ່ນ ຄະນະກຳມະການ ການຮ່ວມມື ສອງຝ່າຍ ແລະ ຄະນະກຳມະການປະສານງານ ກ່ຽວກັບ ບັນຫາ ທະເລ ແລະ ມະຫາສະໝຸດ. ຜູ້ນຳທັງສອງຝ່າຍຢືນຢັນວ່າ: ຄວາມສຳຄັນຂອງການເພີ່ມທະວີການຮ່ວມມື ກ່ຽວກັບບັນຫາທາງທະເລ, ສ້າງເງື່ອນໄຂສະດວກໃຫ້ແກ່ຊາວປະມົງທັງສອງປະເທດ ຫາປາຢ່າງຖືກກົດໝາຍ, ປອດໄພ ແລະ ຍືນຍົງ.
ຜູ້ນຳທັງສອງເຫັນດີເປັນເອກກະພາບ ເພີ່ມທະວີການຮ່ວມມືໃນຂອບເຂດ ASEAN; ຢືນຢັນຄວາມສຳຄັນຂອງການປົກປັກຮັກສາສັນຕິພາບ ແລະ ຄວາມໝັ້ນຄົງຢູ່ພູມມິພາກ, ສິດເສລີພາບໃນການເດີນທະເລ ແລະ ທາງອາກາດ ຢູ່ ທະເລຕາເວັນອອກ, ແກ້ໄຂບັນຫາໂດຍສັນຕິບັນດາຂໍ້ຂັດແຍ່ງ, ບົນພື້ນຖານກົດໝາຍສາກົນ, ໃນນັ້ນປະກອບມີສົນທິສັນຍາສາກົນ ວ່າດ້ວຍກົດໝາຍທາງທະເລ ຂອງສະຫະປະຊາຊາດ 1982 (UNCLOS). ທັງສອງຝ່າຍຢືນຢັນ ຈະຊ່ວຍຊຸກຍູ້ການຈັດຕັ້ງປະຕິບັດ ແລະ ມີປະສິດທິຜົນ ກ່ຽວກັບການສະແດງອອກຂອງແຕ່ລະຝ່າຍ ຢູ່ ທະເລຕາເວັນອອກ (DOC) ແລະ ສ້າງກົດລະບຽບຂໍ້ບັງຄັບໃນການປະພຶດ(COC)ໃຫ້ສຳເລັດໂດຍໄວ ມີປະສິດຕິຜົນ, ເປັນຮູບປະທຳ ແລະ ມີຂໍ້ຜູກພັນດ້ານກົດໝາຍ.
(ຫັດທະບູນ)